

**Správa o činnosti klubu anglického jazyka**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Spojená škola, Jarmočná 108, Stará Ľubovňa |
| 1. Názov projektu | Gramotnosťou k trhu práce |
| 1. Kód projektu ITMS2014+ | 312011Z574 |
| 1. Názov pedagogického klubu | Klub anglického jazyka |
| 1. Dátum stretnutia pedagogického klubu | 14. 11. 2022 - Pondelok párny týždeň |
| 1. Miesto stretnutia pedagogického klubu | Spojená škola, organizačná zložka Obchodná akadémia, Jarmočná 132, Stará Ľubovňa |
| 1. Meno koordinátora pedagogického klubu | Mgr. Alexandra Reľovská |
| 1. Odkaz na webové sídlo zverejnenej správy | <https://oasl.edupage.org/a/gramotnostou-k-trhu-prace> |

|  |
| --- |
| 1. **Manažérske zhrnutie:**   ***Stručná anotácia:*** Členovia klubu sa venovali problematike **Implementovania aktivít na rozvoj čitateľskej gramotnosti v odbornom texte**. Čitateľská gramotnosť je komplexný súbor čitateľských zručností, ktorý vytvára predpoklady na rozvoj ostatných foriem gramotnosti a je ich základom – rozvíja schopnosť učiť sa učiť. Schopnosť čítať a učiť sa prostredníctvom čítania je základnou akademickou zručnosťou, ktorá je dôležitá pre školskú úspešnosť vo všetkých oblastiach štúdia a na všetkých úrovniach vzdelávania. Nízka čitateľská gramotnosť žiakov znižuje efektívnosť ich učenia sa z dôvodu neporozumenia kľúčovým pojmom. Naším úsilím je prostredníctvom zaujímavých textov a motivujúcich čitateľských aktivít naučiť žiakov používať efektívne čitateľské stratégie vedúce k výborným učebným výsledkom a k pozitívnym postojom k celoživotnému vzdelávaniu sa.  ***Kľúčové slová:*** cudzí jazyk, čitateľská gramotnosť, stratégie čítania s porozumením, aktivizujúce metódy |
| 1. **Hlavné body, témy stretnutia, zhrnutie priebehu stretnutia:**   ***Zámerom stretnutia***, ktoré viedol koordinátor činnosti klubu bolo oboznámiť sa bližšie so základnými princípmi a pravidlami, ktoré je potrebné dodržiavať pri plánovaní práce s odborným textom v cudzom jazyku, aby bolo možné rozvíjať čitateľskú gramotnosť študentov. Táto teoretická príprava by mala viesť pedagógov k príprave vlastných vyučovacích hodín s použitím rôznych aktivít, ktoré je možné použiť pri práci s odborným textom.  ***Téma stretnutia***  **Implementovanie aktivít na rozvoj čitateľskej gramotnosti v odbornom texte.**  ***Definovanie problému***  Čítanie nie len v cudzom jazyku patrí v dnešnej dobe k menej obľúbeným činnostiam žiakov rôznych vekových kategórií. Ešte menej zaujímavou je práca s odborným textom, a to dokonca v cudzom jazyku. Existujú nástroje, ako urobiť pre žiakov prácu s odborným textom v cudzom jazyku príťažlivejšou?  Čítanie je jednou zo základných jazykových zručností, dôležitým cieľom a prostriedkom vo vyučovaní cudzieho jazyka. Čítať, znamená nielen zachytiť očami napísané alebo vytlačené grafické znaky, ale aj porozumieť ich významu a dokázať ich použiť v ústnom prejave. Text je neoddeliteľnou súčasťou výučby cudzieho jazyka. ***Čítanie s porozumením má nezastupiteľné miesto*** v cudzojazyčnom vyučovaní. Vedieť pracovať s textom, nielen ho prečítať, ale predovšetkým porozumieť hlavným informáciám, alebo obsahu textu v cudzom jazyku je dôležitým predpokladom zvládnutia cudzej reči.  *- rozvíja myslenie, vyjadrovanie, kreativitu a fantáziu*  *- prispieva k vybudovaniu osobnej a kultúrnej identity, posilňuje sebavedomie a vývin osobnosti*  *- obohacuje reč, rozširuje slovnú zásobu a napomáha správnej gramatike a štylistike*  *- rozširuje poznatky a vedomosti z rôznych oblastí*  ***Čitateľská zručnosť*** je schopnosť prezrieť si text a predpovedať, o čom text bude. Vychádzajúc z učebných osnov pre anglický jazyk žiaci majú byť vedení k rozvíjaniu základných čitateľských zručností, medzi ktoré patria:  *1. Skimming* **-** úvodné oboznámenie sa s materiálom má slúžiť žiakom na to, aby sa vedeli rozhodnúť, či sa tomu budú venovať hlbšie alebo nie. Stratégia vhodná pri nákupe kníh.  *2. Scanning*- skenovanie textu, zručnosť využiteľná pre konkrétny údaj. Stratégia vhodná pri hľadaní telefónneho čísla, odchod autobusu, vlaku.  *3. Search reading*- výskumné čítanie, hľadanie kľúčových slov a fráz , ktoré pomáhajú nájsť špecifické informácie.  *4. Extenzívne čítanie*- čítanie dlhších súvislých textov vyžadujúcich všeobecné pochopenie.  *5. Intenzívne čítanie* - kratšie texty, výber špecifických informácií, presné detailné čítanie.  Na splnenie cieľov rozvoja čitateľskej gramotnosti budeme používať **moderné aktivizujúce metódy a formy práce:**  ***- V-CH-D (viem – chcem vedieť – dozvedel som sa),***  ***- porovnaj – rozlíš,***  ***- 5-4-3-2-1,***  ***- čítanie s predvídaním,***  ***- pojmová mapa,***  ***- využívanie vhodných demonštračných pomôcok a didaktickej techniky,***  ***- tvorba vlastnej knihy, hodiny tvorivého písania,***  ***- dramatizácia príbehov,***  ***- kritické čítanie a kritické myslenie***  ***- snehová guľa*** – najprv je individuálne štúdium pripraveného nového materiálu, po ňom nasleduje vzájomné vysvetlenie vo dvojiciach, vo väčšej skupine, vo veľkej skupine vysvetlenie s prezentáciou.  - ***brainstorming*** – návrhy, nápady, obnovovanie predchádzajúcich vedomostí – bez hodnotenia povedaného.  - ***kooperatívne učenie sa (učiace sa tímy)*** – žiaci dostanú študijné podklady, odpovedajú na otázky, riešia úlohy. Texty vyžadujú od žiakov vlastné porozumenie a spracovanie vecí, ktoré nie sú explicitne uvedené v texte. Žiaci môžu dostať v skupinách aj rôzne texty a spolupracujú pri ich prezentácii iným skupinám.  ***- vzájomná prezentácia a vysvetľovanie –*** práca v pároch, dva rôzne texty a každý susedovi vysvetlí ten svoj, nasledovať môže porovnaj a odlíš ako spoločný výstup.  ***- skladačka (jigsaw) – kooperatívna metóda učenia sa*** – skupiny žiakov s rovnakou témou, ktorú sa naučia do úrovne expertov, potom vytvoriť zmiešané skupiny a experti učia svoju tému v každej skupine, po spoločnom naučení všetkých tém (zvyčajne 4) je vhodné spracovať spoločné zovšeobecnenie, porovnanie a pod.  - ***RAP – čitateľská stratégia*** – žiak číta text po odsekoch. Po každom odseku vytvorí otázku na hlavnú myšlienku v odseku a otázku zodpovie vlastnými slovami – parafrázovaním.  - ***Ako to funguje?*** – štúdium písomného návodu a jeho vysvetlenie.  **Fázy čítania pri práci s textom:**  1. Fáza pred čítaním textu: V tejto prípravnej fáze sa žiaci zoznamujú s témou, ktorej sa text týka, aktivuje sa ich angličtina a stimuluje sa myslenie na danú tému. Táto fáza podporuje ich zvedavosť a „chcenie“ povedať ostatným, čo o danej téme vedia a chcú sa dozvedieť. Do tejto skupiny patrí:  • práca s obrázkami a inými mimo testovými zdrojmi  • diskusia o téme  • brainstorming na danú tému  • vytváranie pojmových máp  • práca s nadpisom textu  • hľadanie kľúčových slov  2. Fáza prvého čítania: Žiaci majú stanovené úlohy, súvisiace s textom: všeobecné otázky alebo špecifické otázky k textu, zamerané na konkrétny fakt, ktorý majú pri čítaní nájsť.  3. Fáza druhého čítania: V tejto fáze učiteľ stanovi žiakom ďalšie úlohy spojené s textom. Tieto úlohy sa zameriavajú na detailnejšie porozumenie textu. Úlohy v tejto fáze:  • dopĺňanie do tabuľky alebo textu  • zoraďovanie obrázkov alebo časti textu  • formulovanie odpovedi na otázky  • vyhľadávanie neznámych jazykových prostriedkov.  4. Fáza využitia obsahovej a formálnej stránky textu.  Úlohy k tejto fáze:  • odpoveď na otázky  • sumarizácia textu  • dokončenie textu  • príprava rozhovoru na základe textu  • hľadanie riešenia problému  • vyjadrenie vlastného postoja  • príprava projektu  • grafické zobrazenie informácií z textu  • dramatizácia textu  • reflexia po prečítaní textu. |
| 1. **Závery a odporúčania:**   Nie je jednoduché vzbudiť u žiakov záujem o prácu s odborným textom v cudzom jazyku, avšak takáto práca prináša so sebou množstvo benefitov. Preto rozvoj čitateľskej gramotnosti uplatňujeme na každej vyučovacej hodine, či je to pri práci s textami k určitej slovnej zásobe, osvojovaní si gramatických javov, práci s časopisom, so slovníkom alebo pri čítaní literárnych diel anglických spisovateľov. Pri rozvíjaní čitateľskej gramotnosti je nutné používať rôzne metódy práce s textom, a tak isto aj rôzne typy textov:  • vyhľadať konkrétne informácie v daných textoch,  • vyhľadať špecifické informácie v zoznamoch a vybrať z nich potrebné informácie,  • pochopiť konkrétne informácie v jednoduchších písaných materiáloch, s ktorými prichádza do styku, akými sú napríklad listy, brožúry a články,  • porozumieť osobným listom,  • z kontextu prečítaného textu pochopiť význam niektorých neznámych slov,  • vedieť nájsť potrebné informácie v časopiseckých textoch.  Žiaci pracujú nielen s učebnicovými textami, ale využívajú aj časopisy, literárne diela anglických spisovateľov, slovníky.    Členom klubu odporúčame:   * nechať sa pri plánovaní práce s odborným textom viesť profesionálnou metodikou, * rozširovať si svoj repertoár príprav hodín zameraných na prácu s odborným textom, * vymieňať si skúsenosti, diskutovať o nových možnostiach, aktivitách na rozvoj čiteteľskej gramotnosti, * predchádzať negatívnym zážitkom žiakov vyplývajúcim z nejasných zadaní, príliš zložitých textov (neodpovedajúcim jazykovej úrovni žiakov) |

|  |  |
| --- | --- |
| 1. Vypracoval (meno, priezvisko) | PaedDr. Katarína Barlíková |
| 1. Dátum | 14. 11. 2022 |
| 1. Podpis |  |
| 1. Schválil (meno, priezvisko) | Mgr. Alexandra Reľovská |
| 1. Dátum |  |
| 1. Podpis |  |

**Príloha:**

Prezenčná listina zo stretnutia klubu anglického jazyka

Príloha správy o činnosti klubu anglického jazyka 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Spojená škola, Jarmočná 108, Stará Ľubovňa |
| Názov projektu: | Gramotnosťou k trhu práce |
| Kód ITMS projektu: | 312011Z574 |
| Názov pedagogického klubu: | Klub anglického jazyka |

# **PREZENČNÁ LISTINA**

Miesto konania stretnutia: online

Dátum konania stretnutia: 14. 11. 2022

Trvanie stretnutia: od 15.00 h do 18.00 h

Zoznam účastníkov/členov klubu anglického jazyka:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Mgr. Alexandra Reľovská |  | SŠ, org. zložka OA |
| 2. | Mgr. Anna Bobulská |  | SŠ, org. zložka OA |
| 3. | PaedDr. Katarína Barlíková |  | SŠ, org. zložka OA |
| 4. | Mgr. Lucia Fröhlichová |  | SŠ, org. zložka OA |
|  |  |  |  |
|  |  |  |  |
|  |  |  |  |

Meno prizvaných odborníkov/iných účastníkov, ktorí nie sú členmi klubu anglického jazyka a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |